text: Conferència sobre consum de drogues en adolescents i joves | Amalgama7
  Dimecres 23 de maig, Isabel Busquets Rams, psicòloga clínica d'Amalgama7, va impartir una conferència sobre el consum de tabac, alcohol i derivats del cànnabis en adolescents adreçada a pares i mares de l'IES Premià de Mar.
  Segons els darrers estudis sobre consum de drogues en la població escolaritzada (Estudes 2018), alcohol, tabac i derivats del cànnabis (marihuana i haixix) són les substàncies més consumides pels adolescents i joves de l'Estat Espanyol.
  Aquesta conferència vol abordar el consum de les drogues més prevalents entre els adolescents i joves actuals, l'edat de consum de les quals va en descens els darrers anys; obrir un debat per plantejar quines són les conseqüències i com podem controlar, minimitzar o evitar-ne el consum; així com també donar eines i estratègies per parlar sobre el consum de drogues amb els seus fills adolescents.